Diari Oficial de la Generalitat Valenciana


Sumari del DOGV 10082, del 12-12-2024 (2024/12084)

RESOLUCIÓ de 29 de novembre de 2024, de la Direcció General, per la qual s'incrementa l'import màxim que ha de finançar les ajudes convocades mitjançant Resolució de 14 d'abril de 2024, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives conduents a certificats de professionalitat i dirigides prioritàriament a persones ocupades, a càrrec de l'exercici pressupostari 2024, en aplicació de l'Orde EFP/942/2022, de 23 de setembre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10094

Data del DOGV
:   12-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12190

CVE
:   LZAP-L-4326-18419

Data del document
:   29-11-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * pràctiques de formació
    * ensenyament professional

Mitjançant la Resolució de 14 d'abril de 2024, del director general de Labora Servici Valencià d'Ocupació i Formació, publicada en el DOGV núm. 9832, de 19 d'abril de 2024, es va aprovar la convocatòria per a la concessió de subvencions per a la realització d'accions formatives conduents a certificats professionals i dirigides prioritàriament a persones ocupades, a càrrec de l'exercici pressupostari 2024, en aplicació de l'Orde EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals efectuada per les administracions competents, s'establixen bases reguladores, i també les condicions per al seu finançament.

D'altra banda, en el resolc segon de la resolució s'establix que es destinarà per a atendre les subvencions un import global màxim de 27.611.130,00 euros a càrrec de la línia de subvenció S0364 del capítol IV del subprograma 322C02, del pressupost de Labora Servici Valencià d'Ocupació i Formació per a l'exercici 2024, amb el desglossament que s'indica en la convocatòria. En el mateix resolc s'assenyala que la dotació de la convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat.

Per Resolució de 9 d'octubre de 2024, del conseller d'Educació, Cultura, Universitats i Ocupació, publicada en el DOGV núm. 9965, de 25 d'octubre, s'autoritza una generació de crèdit per majors ingressos del Ministeri d'Educació i Formació Professional, incrementant l’esmentada línia en 4.921.105,41 euros.

D'acord amb el resolc sext de la resolució de convocatòria el termini de presentació de sol·licituds ha finalitzat. Tenint en compte les sol·licituds presentades en els programes de qualificació per a complementar la formació de persones participants en el procediment d'avaluació, existix un excés de recursos que es poden destinar a les altres modalitats de formació amb la finalitat d'optimitzar els recursos assignats.

D'acord amb l'exposat, i fent ús de la facultat que conferix a esta Direcció General l'article 14.1.e) del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora Servici Valencià d'Ocupació i Formació.

En conseqüència i en virtut de les referides facultats,

RESOLC

*Primer*

Incrementar la dotació pressupostària assignada en el resolc segon de la Resolució de 14 d'abril de 2024, del director general de Labora Servici Valencià d'Ocupació i Formació, per la qual s’aprova la convocatòria de subvencions per a la realització d'accions formatives conduents a certificats de professionalitat i dirigides prioritàriament a persones ocupades, a càrrec de l'exercici pressupostari 2024, a càrrec de la línia genèrica de subvenció S0364 del capítol IV del subprograma 322C02, del pressupost de Labora Servici Valencià d'Ocupació i Formació per a l'exercici 2024, fins a un import global màxim de 58.257.721,41 euros, la qual cosa suposa un increment de 4.921.105,41 euros que s'afig a la dotació inicial estimada que ascendia a 13.891.530,00 euros.

Segon

Disminuir l'import assignat en el resolc segon, apartat 1.c) de la Resolució de 14 d'abril de 2024 per als programes de qualificació per a complementar la formació de persones participants en el procediment d'avaluació i acreditació de les competències professionals en 253.510,00 euros.

|  |  |  |  |
| --- | --- | --- | --- |
| *Tipus de programa* | *Dotació inicial*  *publicada* | *Disminució* | *Dotació final* |
| Completar formació en procediment d'avaluació i acreditació de competències professionals | 500.000,00 euros | -253.510,00 euros | 246.490,00 euros |

  

*Tercer*

A conseqüència de l'increment de la dotació pressupostària prevista en el resolc primer de la present resolució de 4.921.105,41 euros i de la disminució de l’import assignat per als programes de qualificació per a complementar la formació de persones participants en el procediment d'avaluació, establida en el resolc segon de la present resolució de 253.510,00 euros, s'incrementa l'import assignat en el punt u del resolc segon de la resolució de 14 d'abril de 2024 per als programes de Formació Sectorial, de Formació Transversals, de Formació dirigida a l'Economia Social i per als programes de formació dirigits a persones treballadores autònomes. Així mateix, s'incrementa l'import destinat a les ajudes de l'alumnat desocupat prevista en el punt dos del resolc segon de la Resolució de 14 d'abril de 2024, ascendint l'import total de l'increment a 5.174.615,41 euros amb la distribució següent:

|  |  |  |  |
| --- | --- | --- | --- |
|  | *Dotació inicial*  *publicada/desafectada* | *Increment* | *Dotació final* |
| Formació sectorial | 5.168.000,00 euros | 2.153.173,30 euros | 7.321.173,30 euros |
| Formació transversal | 5.960.012,92 euros | 2.483.154,16 euros | 8.443.167,08 euros |
| Economia social | 430.662,36 euros | 179.429,32 euros | 610.091,68 euros |
| Autònoms | 430.662,36 euros | 179.429,32 euros | 610.091,68 euros |
| Ajudes a alumnat desocupat/discapacitat | 430.662,36 euros | 179.429,31 euros | 610.091,67 euros |
| Total increment | | 5.174.615,41 euros |  |

  

*Quart*

Quant al programa de formació sectorial, es distribuïx l'increment del crèdit de 2.153.173,30 euros ateses les quanties de les sol·licituds presentades segons els diferents sectors, realitzant-se un increment de la seua dotació inicial, excepte en el sector indústria química i plàstic, que es manté la seua dotació inicial:

|  |  |  |  |
| --- | --- | --- | --- |
| *Sector* | *Dotació inicial*  *publicada/desafectada* | *Increment* | *Dotació final* |
| Agrari | 350.023,02 euros | 156.145,43 euros | 506.168,45 euros |
| Construcció | 544.164,76 euros | 242.752,15 euros | 786.916,91 euros |
| Indústries agroalimentàries | 366.016,33 euros | 163.280,05 euros | 529.296,38 euros |
| Indústries del metall | 1.018.788,00 euros | 454.481,80 euros | 1.473.269,80 euros |
| Ceràmica/taulell | 201.477,65 euros | 89.879,27 euros | 291.356,92 euros |
| Indústria del moble, calçat i tèxtil | 449.356,61 euros | 200.458,19 euros | 649.814,80 euros |
| Indústries químiques i plàstic | 341.344,37 euros |  | 341.344,37 euros |
| Servicis d'atenció a persones dependents | 371.665,68 euros | 165.800,23 euros | 537.465,91 euros |
| Servicis de logística, transport per carretera/marítim | 440.561,76 euros | 196.534,81 euros | 637.096,57 euros |
| Turisme i hostaleria | 1.084.601,82 euros | 483.841,37 euros | 1.568.443,19 euros |
| Total | 5.168.000,00 euros | 2.153.173,30 euros | 7.321.173,30 euros |

  

Contra el present acte, que esgota la via administrativa, podrà interposar-se un recurs potestatiu de reposició davant este mateix òrgan en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos, recurs contenciós administratiu davant el jutjat contenciós administratiu competent, de conformitat amb el que s'establix en l'article 8, apartat 3, i també en l'article 46, apartat 1, ambdós de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime pertinent.

Esta resolució produirà efectes a partir del dia de la seua firma i serà publicada en el *Diari Oficial de la Generalitat Valenciana*.

  

València, 29 de novembre de 2024

Antonio Galvañ Díez

Director general de Labora Servei Valencià d'Ocupació i Formació